text: Tbilisi
  Tbilisi თბილისი | ||
  Sifers | ||
  Ynwennertal | 1.473.551 (2012) | |
  Oerflak | 726 km² | |
  Befolkingstichtens | 2000 km² | |
  Polityk | ||
  Lân | Georgje | |
  Oar | ||
  Stifting | 479 | |
  Tiidsône | UTC +4 | |
  Koördinaten | 41° 43' N, 44° 47' E | |
  Webside | www.tbilisi.gov.ge |
  Tbilisi, histoarysk ek Tiflis (Georgysk: თბილისი), is de haadstêd fan Georgje. Eartiids stie de stêd bekind ûnder de (Turkske) namme Tyflis. De stêd beslacht in oerflak fan 350 km² en der wenje sa'n 1,4 miljoen minsken.
  Skiednis[bewurkje seksje | boarne bewurkje]
  Sûnt de 4de iuw foar Kristus is der minsklike bewenning op de lokaasje fan Tbilisi oan de rivier de Koera (Georgysk: Mtkvari). Yn de 5e iuw stifte kening Fachtang I Gorgazaly (452-502) Tbilisi. Neffens in leginde skeat de kening in pylk mei syn bôge en waard de stêd stifte op it plak dêr't de pylk delkaam. Tbilisi hat gauris beset west troch útlânske grutmachten lykas de Perzen, de Turken en de Arabieren. Yn 1122 feroveret de Georgyske kening David de Bouwer nei swiere gefjochten de stêd. Hy ferhuzet syn residinsje fan Kuta'isy nei Tbilisi en makket dêrfan de haadstêd. Fan 1783 ôf wurdt Tbilisi ferskate kearen ferneatige troch de Perzen. Yn 1801 anneksearret Ruslân de stêd. Nei de Russyske revolúsje wurdt it de haadstêd fan in ûnôfhinklik Georgje fan 1918 oant en mei 1921. Dan falt it Reade Leger de stêd binnen en wurdt it de haadstêd fan de Transkaukasyske Federaasje en letter fan de Sowjet Republyk Georgje. Yn 1991 waard Tbilisi haadstêd fan in ûnôfhinklik Georgje.
  Gebouwen[bewurkje seksje | boarne bewurkje]
  Op de hegere plakken yn de stêd steane faak âlde tsjerken. De kommunisten hawwe ek in pear grutte gebouwen achterlitten lykas in tal unversiteits- en kultuergebouwen. Fanút de stêd binne hast altyd ien fan, of beide, 'paadwizende' bouwurken te sjen: de telefyzje-útstjoermêst en it stânbyld fan de 'Mem fan Kartly'.
  Befolking[bewurkje seksje | boarne bewurkje]
  De grutste minderheid yn Tbilisi binne de 200.000 Armeenjers. Rûchwei de helte dêrfan binne ferdreaun út Abgaazje. Ek wenje der Russen, Osseten en Azery. De joadske minderheid skynt al mear as 2000 jier yn Georgje te wenjen. Ek binne der Koerdyske en Turkske mienskippen te finen.